**Тэма Адназначныя і мнагазначныя словы**

**Адназначныя** – словы, якія маюць толькі адно значэнне. Як правіла, адно значэнне маюць *тэрміны –*словы, якія дакладна называюць навуковыя паняцці.

**Мнагазначныя**– словы, якія маюць некалькі значэнняў. Мнагазначнасць слова развіваецца тады, калі прадметы, з’явы маюць пэўнае падабенства па форме (*іголка* для шыцця, хвойныя *іголкі*), па колеры *ісічка*, назбіраць *лісічак*), па якасці (*глыбокая* крыніца, *глыбокая* думка).

1. Спішыце сказы, устаўляючы прапушчаныя літары. Вызначце,

у якіх значэннях ужыта ў сказах слова зямля.

1. Родная з…мля мякчэй чужой пярыны. 2. З Зямлі стартавала ракета … космас. 3. Зямлю добра ўзарэш – больш хлеба збяр…ш. 4. На гарызон…е маракі ўбачылі зямлю.

**Для даведак:** радзіма, планета, глеба, суша.

2. Запішыце адным словам:

1. Падземная частка расліны;частка воласа, зуба; галоўная частка слова; матэматычны тэрмін.

2. Музычны твор; накід да карціны, малюнка; від практыкаванняў у музыцы, шахматах. (?)

3. Гладкая льняная тканіна асобага перапляцення; карціны мастака; дарожны насып. (?)

3. Тэст

1. Што такое лексіка?

1. словы
2. гукі
3. літары

2.  Што такое лексічнае значэнне слова?

1. сэнс слова
2. правапіс слова
3. вымаўленне слова

3. Дзе раскрываюцца лексічныя значэнні слоў?

1. у тлумачальным слоўніку
2. у лексічным слоўніку
3. у арфаграфічным слоўніку

4. Вызначце з наступных слоў адназначнае.

1. дзяцел
2. крыніца
3. зямля

5.  Закончыце сказ. Краска - тое, што і ...

1. кветка
2. фарба
3. прыгажосць

6.  Вызначце, у якім значэнні ўжыта слова зямля ў наступным сказе?

*Зямлю добра ўзарэш – больш хлеба збярэш.*

1. глеба
2. планета
3. Радзіма

7. Вызначце спалучэнне слоў, якое ўжыта ў прамым значэнні?

1. качка плыве
2. месяц плыве
3. туман плыве

8. Запішыце па-беларуску: одуванчик

9. Запішыце па-беларуску: роза

10. Запішыце адным словам: падземная частка расліны; частка воласа, зуба; галоўная частка слова; матэматычны тэрмін.